Presuda Općeg suda (šesto vijeće) od 25. ožujka 2015. – Evropaïki Dynamiki protiv EASA‑e
(predmet T‑297/09)
„Javna nabava usluga – Postupak javne nabave – Pružanje informatičkih usluga – Rangiranje ponuditelja na drugo ili treće mjesto u kaskadnom sustavu – Obveza obrazlaganja – Očita pogreška u ocjeni – Izvanugovorna odgovornost“
1.                     Tužba za poništenje – Pravni interes – Tužba protiv izvršene odluke – Tužba ponuditelja, u okviru provedbe postupka javne nabave, protiv odluke o sklapanju ugovora izvršene u korist drugih natjecatelja – Dopuštenost (čl. 230. st. 4. UEZ‑a) (t. 41.‑43.)
2.                     Javna nabava Europske unije – Sklapanje ugovora nakon poziva na nadmetanje – Diskrecijska ovlast institucija – Sudski nadzor – Granice (Uredba Vijeća br. 1605/2002; Uredba Komisije br. 2342/2002) (t. 72., 134.)
3.                     Akti institucija – Obrazloženje – Obveza – Opseg – Odluka o neprihvaćanju ponude u postupku provedbe javne nabave usluga – Obveza obavještavanja, nakon pisanog zahtjeva, o značajkama i relativnim prednostima odabrane ponude, kao i o imenu ponuditelja s kojim je ugovor sklopljen – Obveza javnog naručitelja da da obrazloženje koje će na jasan i nedvosmislen način odražavati pravne i činjenične elemente koji opravdavaju odbijanje ponude i prihvaćanje ponude drugog ponuditelja – Opseg (čl. 296. st. 2. UFEU‑a; Uredba Vijeća br. 1605/2002, čl. 100. st. 2.; Uredba Komisije br. 2342/2002, čl. 149. st. 2.) (t. 73.‑78., 85.‑89., 98., 142., 149.‑151.)
4.                     Sudski postupak – Akt kojim se pokreće postupak – Formalni zahtjevi – Sažeti prikaz iznesenih razloga – Jednostavno upućivanje na priloge – Nedopuštenost (Poslovnik Općeg suda, čl. 44. st. 1.) (t. 113.)
5.                     Izvanugovorna odgovornost – Pretpostavke – Nezakonitost – Šteta – Uzročna veza – Nepostojanje jednog od navedenih uvjeta – Odbijanje u cijelosti tužbe za naknadu štete (čl. 288. st. 2. UEZ‑a) (t. 180., 181.)
Predmet
S jedne strane, zahtjev za poništenje odluka EASA‑e o rangiranju ponuda tužitelja na drugo i treće mjesto u kaskadnom sustavu, u okviru postupka javne nabave EASA.2009.OP.02 za „Usluge IKT‑a“, u području informacijskih i komunikacijskih tehnologija (SL 2009/S 22 030588), i, s druge strane, zahtjev za naknadu štete kojim se traži popravljanje štete koja je navodno pretrpljena zbog predmetnog postupka javne nabave.
Izreka
1.
Poništava se odluka Europske agencije za sigurnost zračnog prometa (EASA) od 6. srpnja 2009. kojom se ponudu koju je podnijelo društvo Evropaïki Dynamiki – Proigmena Systimata Tilepikoinonion Pliroforikis kai Tilematikis AE rangira na treće mjesto u kaskadnom sustavu za grupu radova br. 2 (korisnička aplikacija – poslužitelj, razvoj i održavanje) zahtjeva za prikupljanje ponuda EASA.2009.OP.02.
2.
Poništava se odluka EASA‑e od 10. srpnja 2009. kojom se ponudu koju je podnijelo društvo Evropaïki Dynamiki – Proigmena Systimata Tilepikoinonion Pliroforikis kai Tilematikis rangira na drugo mjesto u kaskadnom sustavu za grupu radova br. 3 (upravljanje sustavom, bazama podataka i mrežama) zahtjeva za prikupljanje ponuda AESA.2009.OP.02.
3.
Poništava se odluka EASA‑e od 14. srpnja 2009. kojom se ponudu koju je podnijelo društvo Evropaïki Dynamiki – Proigmena Systimata Tilepikoinonion Pliroforikis kai Tilematikis rangira na drugo mjesto u kaskadnom sustavu za grupu radova br. 5 (upravljanje sadržajem poduzeća „ECM“, upravljanje arhivom poduzeća i provedba upravljanja dokumentima (uključujući održavanje i pomoć)) zahtjeva za prikupljanje ponuda EASA.2009.OP.02.
4.
Tužba se u preostalom dijelu odbija.
5.
Društvo Evropaïki Dynamiki – Proigmena Systimata Tilepikoinonion Pliroforikis kai Tilematikis snosit će 25 % vlastitih troškova i 25 % troškova EASA‑e, dok će EASA snositi 75 % vlastitih troškova i 75 % troškova društva Evropaïki Dynamiki – Proigmena Systimata Tilepikoinonion Pliroforikis kai Tilematikis.